Gedeo kultūrinis kraštovaizdis

Gedeo kultūrinis kraštovaizdis – regionas pietinėje Etiopijos dalyje, kuriame vyrauja gedeo tautelė. Dėl savo išsaugoto kultūrinio kraštovaizdžio, atspindinčio tradicinį žemės ūkį, 2023 m. įtrauktas į pasaulio paveldo sąrašą.The Gedeo Cultural Landscape

Regionas yra Gedeo zonoje (Pietų Etiopijos regioninė valstija), užima šiaurės vakarinę jos dalį. 

 Aprašymas 
UNESCO saugomoje teritorijoje, kuri apima apie 30 tūkst. ha, gyvena apie ketvirtis milijono gedeo, kurių gimtosios žemės užima Etiopijos plynaukštės pietrytinį pakraštį. Tai yra nedidelė kušitų kalba kalbanti tautelė. Pasak legendų, gedeo į dabartines žemes iš šiaurės atsikėlė prieš kelis tūkstančius metų, o archeologiniai tyrimai parodo jų gyvenimą šiame krašte nuo neolito. Jie išlaikė tradicinę gyvenseną, žemės ūkio metodus, visuomeninę santvarką. Gyvenvietėms vadovauja seniūnų tarybos (songo), o visuomenė paklūsta Ballee sistemos taisyklėms, kurios reguliuoja žmonių tarpusavio santykius ir žmogaus santykius su gamta.
Visame krašte vyrauja derlingi dirvožemiai, drėkinami upių. Jie leido išvystyti savitą žemės ūkį, kuomet kultūriniai augalai auginami miške, ir kartu su laukine gamta sudaro darnią ekosistemą.Debelo, Asebe Regassa; Legesse, Abiyot; Milstein, Tema; Orkaydo, Ongaye Oda (21 August 2017). „„Tree Is Life“: The Rising of Dualism and the Declining of Mutualism among the Gedeo of Southern Ethiopia“. Frontiers in Communication. 2. Skirtingi augalai išsidėstę sluoksniais. Miško medžiai sukuria pavėsį. Jų priskaičiuojama apie 50 rūšių, iš kurių 22 rūšys yra retos.Negash, Mesele; Yirdaw, Eshetu; Luukkanen, Olavi (1 May 2012). „Potential of indigenous multistrata agroforests for maintaining native floristic diversity in the south-eastern Rift Valley escarpment, Ethiopia“. Agroforestry Systems. 85 (1): 9–28. Žemiau jų auginami valgomieji ensetai (Enset ventricosum) – pagrindinis vietos gyventojų maisto šaltinis jau kelis tūkstančius metų. Po jais auginami kavamedžiai, maniokas, ankštiniai, daržovės ir kiti žemesnieji augalai. Beveik nenaudojamas papildomas tręšimas, bet taikoma sėjomaina ir pūdymavimas.

Tradiciškai dalis miško yra laikoma šventa. Čia draudžiama užsiimti žemės ūkiu, kirsti medžius, tačiau renkamos medicininės žolės ir kitos gėrybės. Maždaug 100 vietovių sutinkami falo ir antropomorfinės formos megalitiniai paminklai, vadinami tuto fela. Jie skaičiuojami tūkstančiais, ir didžiausi jų gali siekti 8 metrus. Kapinėse aptinkami petroglifai.Ministry of Culture Tourism and Sport, Federal Democratic Republic of Ethiopia (January 2021). The Gedeo Cultural Landscape: World Heritage Nomination Dossier. Retrieved 9 December 2023.

 Susiję pasaulio paveldo objektai 
 ,  Kutamaku (2004)
  Konsų kultūrinis kraštovaizdis (2011)
  Basarių kraštas (2012)

 Susiję pasaulio paveldo objektai 

Kategorija:Žemės ūkis